АҞӘА, абҵара 9 - Sputnik. Аҟәаҟа иааз Урыстәылатәи амобилтә госпиталь жьҭаара 20 раахыс 150-ҩык рҟынӡа апациентцәа аднакылахьеит ҳәа аанацҳауеит Аладатәи аокруг апресс-маҵзура.
Адырраҭараҿы иазгәаҭоуп жьҭаара 20 раахыс Аҟәатәи амобилтә госпиталь аҿы COVID змоу шәҩыуаак хәышәтәны рыҩныҟақәа рахь илырҩаахьеит ҳәа.
Уажәазы Аҟәа ақалақь аҿы иаарту ахырхарҭарацәатә мобилтә госпиталь аҿы акоронавирустә инфекциа COVID-19 зыдбалоу апациентцәа 50-ҩык шьҭоуп. Дара иахәҭоу ахәышәтәра роуеит. Ишьҭоу зегьы Аԥсны Аҳәынҭқарра иатәылауаауп.
Ачымазцәа ацхыраара ласы амашьынақәа рыла инаргоит аучасткатә ҳақьымцәеи аҭыԥантәи аҳақьымцәеи реицеиқәшаҳаҭрала.
Агоспиталь аус ауеижьҭеи 2-нызқь ПЦР-диагностика мҩаԥнагахьеит. Анализқәа нарышьҭуеит Аԥсны алабараториақәа рҟынтәи, аҭҵаарақәа рҭак уахь идырхынҳәуеит.
Амобилтә госпиталь ареспубликахь иаашьҭуп акоронавирустә инфекциа COVID-19 змоу апациентцәа рыхәышәтәраҿы ацхыраара аҟаҵаразы Аладатәи арратә округ аҟынтәи Ставропольтәи атәылаҿацә аҟынтә Аҟәаҟа.